konzumácia alkoholu v dubaji?
v dubaji sa alkohol podáva turistom vo väčšine hotelových komplexoch, baroch a reštauráciách, ktorých je nespočetné množstvo. v dubaji nie je možné alkohol kúpiť v žiadnom supermarkete alebo akomkoľvek obchode na to určenom pokiaľ nie ste držiteľom rezidentských víz a alkoholovej licencie. do dubaja je možné priniesť 4 litre alkoholu na osobu. ďalšími možnosťami sú kúpa alkoholu priamo na letisku v príletovej hale v duty free zóne alebo v emirátoch ajman a ras al khaimah bez akejkoľvek alkoholovej licencie.
oficiálnou menou spojených arabských emirátov je dirham (aed). 1 dirham má hodnotu 100 filsov a nájdete ho pod skratkami dhs alebo dh. na slovensku neexistuje banka ani zmenáreň, ktorá by disponovala touto menou. preto odporúčame zameniť dirham priamo v spojených arabských emirátoch. možností je obrovské množstvo. platba kartou je možná takmer kdekoľvek. aktuálny kurz 1€ = 4,0942 aed.